Mihhail Kõlvart

**Mihhail Kõlvart** (sündinud 24. novembril 1977 Kõzõlordas Kasahhi NSV-s) on Eesti poliitik, ühiskonnategelane ning endine elukutseline sportlane ja treener ning alates 2023. aasta septembrist Keskerakonna esimees. Alates 2. detsembrist 2025 Tallinna linnavolikogu esimees. Ta oli 11. aprillist 2019 kuni 26. märtsini 2024 Tallinna linnapea. 

Kõlvart kuulub Keskerakonda alates 2008. aastast, 5. novembril 2016 valiti ta erakonna aseesimeheks ja 10. septembril 2023 esimeheks.

## Haridus
Mihhail Kõlvart lõpetas 1995. aastal Tallinna 15. Keskkooli, 2000. aastal jätkas haridusteed Rahvusvahelise Sotsiaalteaduste Rakendusliku Kõrgkooli LEX õigusteaduse erialal ja 2004. aastal kõrgkooli I Studium majandusõiguse erialal. 

## Töökohad
* 2004–2009 Kõrgkool I Studium, õppejõud
* 2002–2003 Õppekeskus Virestprof, õppejõud
* 2001–2003 Rahvusvaheline Rahvuskultuuride Ühenduste Liit Lüüra, jurist
* 2000–2001 Juriidiline Büroo Janliko, jurist

Õppejõuna töötas välja kultuuriloo ja retoorika loengukursusi. 

## Tegevus poliitikuna
1998. aastal astus Kõlvart erakonda Mõõdukad (hiljem Sotsiaaldemokraatlik Erakond), mille liikmeks jäi ta ametlikult kuni 2009. aasta alguseni. 2008. aastal astus Kõlvart Eesti Keskerakonda ning 2009. aastal valiti ta Tallinna linnavolikokku, kus osales haridus- ja kultuurikomisjoni ning õiguskorra ning Tallinna Noorsoo- ja Spordiameti komisjonis. 2011. aasta märtsis valiti ta Riigikokku. Tema volitused lõppesid sama aasta aprillis seoses nimetamisega Tallinna abilinnapeaks, kellena tema vastutusvaldkonnad olid haridus, kultuur, sport, noorsootöö, muinsuskaitse, rahvussuhted ja ühtse integratsioonipoliitika väljatöötamine ning Kodurahu foorum. Ta on kirjutanud artikleid poliitilistel ja ühiskondlikel teemadel.

* 1999–2002 – Lasnamäe halduskogu liige; Rahvaerakond Mõõdukad (Tallinn)
* 2008 – Eesti Keskerakonna liige
* 2009 – Tallinna linnavolikogu liige
* 2011 – Riigikogu XII koosseisu liige
* 2011 – Tallinna abilinnapea hariduse, kultuuri, noorsoo, spordi ja integratsiooni alal
* 2017–2019 – Tallinna linnavolikogu esimees
* 2019–2024 Tallinna linnapea
* 2024– Tallinna linnavolikogu liige
* 2025– Tallinna linnavolikogu esimees

### Riigikogu
Mihhail Kõlvart kogus XII Riigikogu valimistel 1039 häält ja osutus 2011. aasta märtsis valituks Riigikogusse. Tema volitused lõppesid sama aasta aprillis seoses tema nimetamisega Tallinna abilinnapea ametisse.

### Tallinna linn
Mihhail Kõlvart valiti 2009. aastal Tallinna linnavolikogusse, kus ta osales haridus- ja kultuurikomisjoni ning õiguskorra ning Tallinna Noorsoo- ja Spordiameti komisjonis.

Aastatel 2011–2017 oli Kõlvart hariduse, kultuuri, spordi, noorsootöö, muinsuskaitse, rahvussuhete ja ühtse integratsioonipoliitika eest vastutav Tallinna abilinnapea. Tema tööülesanded olid ka ühtse integratsioonipoliitika väljatöötamine ja Kodurahu foorumi käivitamine.

Kõlvart kogus 2017. aastal Tallinnas kohaliku omavalitsuse volikogu valimistel 24 668 häält. Aastatel 2017–2019 oli Mihhail Kõlvart Tallinna linnavolikogu esimees.

11. aprillil 2019 asus Kõlvart Tallinna linnapea ametisse, kuna tollane linnapea Taavi Aas siirdus majandus- ja taristuministriks. Kõlvart lubas tegeleda linnaplaneeringutega ning vaadata Tallinna liiklusprobleeme selle pilguga, kas autosõitjate elu saaks teha kergemaks. Paar päeva pärast ametisse asumist koondas Kõlvart toonase Eestimaa Roheliste juhi Züleyxa Izmailova Tallinna Keskkonnaameti direktori kohalt ning liitis selle Tallinna Kommunaalametiga üheks ametiks. Samal aastal koondas Kõlvart Tallinna linnaarhitekti ning linnadisaineri ametikoha. Kõlvart võttis muu hulgas sihikule Reidi tee projekti, öeldes, et talle tundub selle algne, laiem ja rohkemate sõiduradadega plaan mõistlikum. Linn oli 2018. aastal leppinud ruumiarengu ja liikuvusekspertidest koosneva kodanikurühmitusega Merelinna Kaitseks kokku mitmes projekti muudatuses, mille aluseks oli põhimõte, et autoliiklust ei privilegeerita võrreldes teiste liikumisviisidega. 19. juunil 2019 otsustas Tallinna Linnavalitsus kokkuleppest taganeda. Kõlvart lausus ajakirjandusele, et linna eesmärk ei ole luua autodele lisavõimalusi ja kahjustada keskkonda. Linn põhjendas oma otsust ka Tallinna Tehnikaülikooli teadlaste Dago Antovi ja Tiit Metsvahi tehtud uuringuga, mis leidis, et vähemate sõiduradadega on ummiku oht 20-30 protsendi võrra suurem. Pärast Reidi tee valmimist Pirita tee ummikute probleem ei lahenenud, Tallinna Tehnikaülikooli transpordiplaneerimise professori Dago Antovi sõnul ei olnudki see võimalik.

2021. aasta kohaliku omavalitsuse volikogu valimistel sai Kõlvart 27 663 häält., mis oli valimiste suurim häälesaak. 25. novembril 2021 valiti ta teiseks ametiajaks Tallinna linnapeaks.

26. märtsil 2024 toimunud Tallinna linnavolikogu erakorralisel istungil avaldati talle umbusaldust.

### Valimistulemused

## Tegevus spordi vallas
### Sportlane
Mihhail Kõlvart on lapsepõlvest saati tegelenud spordi ja võitluskunstidega ning on saavutanud ka auhinnalisi kohti nii üleriigilistel kui ka rahvusvahelistel poksi-, *[[taekwondo]]*- ja kikkpoksivõistlustel. Tal on *taekwondo*'s must vöö (viies *dan*). Treeneritööd alustas Kõlvart 15-aastaselt. Alates 2008. aastast on ta Eesti Võitlusspordi Ühenduse juhatuse esimees. Samal aastal võitis Kõlvart hõbemedali III võitluskunstide maailmamängudel. 2009. aastal valiti ta Ülemaailmse Võitluskunstide Komitee (IMGC) peakomitee liikmeks. 2016. ja 2020. aastal valiti ta Eesti Olümpiakomitee täitevkomiteesse. Aastast 2017 juhib Eesti Taekwondo Föderatsiooni.

2011. aastal oli Kõlvart Tallinnas toimunud IV võitluskunstide maailmamängude peakorraldaja. Tema kasvandike hulgas on neli Euroopa meistrit, kümneid Euroopa ja maailmameistrivõistluste auhinnasaajaid ning suur hulk rahvusvaheliste turniiride võitjaid. Kõlvart juhendas kuni 2017. aastani sportlasi abilinnapea töö kõrvalt, ent on praegu treeneritöö pausile pannud ja tegeleb edasi hobi korras nii sportimise kui ka treenerite juhendamisega.

### Treener
Ta on juhendanud järgmisi Euroopa ja maailmameistrivõistlustelt medaleid võitnuid:
* 2006 Euroopa meistrivõistlused – Ilona Tsvetkova
* 2008 III võitluskunstide maailmamängud – Eduard Svarval
* 2010 Euroopa meistrivõistlused – Vjatšeslav Ištšik
* 2010 Euroopa meistrivõistlused – Viktoria Mazina
* 2012 Euroopa meistrivõistlused – Vladislav Žarov

### Sporditegelane
1996. aastal valiti Kõlvart Eesti Taekwondo Liidu juhiks. Tema eestvedamisel on Eesti Taekwondo Liit algatanud mitmeid üritusi.

* 2001 – rahvusvaheline võitluskunstide festival "Noorte meistrite tee"
* 2002 – rahvusvaheline *taekwondo* turniir BaltCup
* 2002 – laste ja noorte turniir Tiigripoeg
* 2007 – Euroopa meistrivõistlused *taekwondo*s (Tallinn)
* 2008 – Eesti avatud võitluskunstide mängud
* 2011 – Euroopa meistrivõistlused *taekwondo*s (Tallinn)
* 2011 – IV võitluskunstide maailmamängud (Tallinn)
* 2012 – *taekwondo* maailmameistrivõistlused (Tallinn)
* 2018 – Euroopa meistrivõistlused *taekwondo*s (Tallinn)

2017. aastal valiti Kõlvart Eesti Taekwondo Föderatsiooni juhiks. Tema eestvedamisel on Eesti Taekwondo Föderatsioon korraldanud:
* 2021 – Euroopa meistrivõistlused *taekwondo*s laste ja kadettide seas (Tallinn)
* 2021 – Euroopa meistrivõistlused *taekwondo*s U21 Open (Tallinn)
* 2022 – Euroopa meistrivõistlused *taekwondo*s: Euroopa Taekwondo klubide Meistrivõistlused (Tallinn)

## Muu ühiskondlik tegevus
Ta on olnud mitme üleriigilise ja rahvusvahelise ürituse algataja ja peakorraldaja, sealhulgas rahvusvaheline võitluskunstide festival "Noorte meistrite tee" (alates 2001), Baltimaade suurim rahvusvaheline *taekwondo* turniir BaltCup (alates 2002), laste- ja noorteturniir Tiigripoeg (alates 2002), Eesti avatud võitluskunstide mängud (alates 2008).

2001. aastal asutas ta noorteühenduse Põlvkond, mis korraldab vaba aja tegevusi väikese sissetulekuga perede lastele, samuti kursuseid ja treeninguid eakatele. On Intellektuaalklubi peakorraldaja, mille tegevus on suunatud venekeelsete noorte kaasamisele ühiskondlikku diskussiooni.

2010. aastal määrati ta Eesti Koostöö Kogu rahvuste ümarlaua liikmeks ja Kultuuriministeeriumi juures tegutseva Eesti Rahvuste Noortekoja liikmeks. Peatas osaluse mõlemas organisatsioonis seoses kandideerimisega parlamendivalimistel.

2010. aastal määrati ta Vene Koolide Nõukokku. Nõukogu eesmärk on venekeelse hariduse säilitamine Eestis.

## Tunnustus
* 2005 – Rahvusvahelise Taekwondo Föderatsiooni (ITF) orden (panuse eest *taekwondo* arendamisse)
* 2008 – Põhja-Tallinna Täht aktiivse ühiskondliku tegevuse ja sportlike saavustuste eest (seoses Eesti Vabariigi 90. sünnipäevaga)
* 2011 – Paldiski linna Hõbemärk (eduka töö ja aktiivse tegevuse eest)
* 2011 – Rahvusvahelise Taekwondo Föderatsiooni (ITF) orden (panuse eest *taekwondo* arendamisse maailmas)
* 2019 – Souli aukodanik
* 2021 – EELK Tallinna Jaani koguduse tänurist ja kotkamärk
* 2021 – Moskva Patriarhaadi Vene Õigeusu Kiriku Sergei Radonežski 1. järgu orden
* 2022 – Kukkiwoni 7. au *dan*
* 2022 – Shinhani Ülikooli (Lõuna-Korea) audoktor
* 2024 – Eesti Olümpiakomitee teenetemärk

## Isiklikku
Mihhail Kõlvart on Eestis elanud kolmandast eluaastast. Tema isa on eestlane Ülo Kõlvart ja ema korealanna Liidia Kõlvart, kes oli pedagoog ja kultuuriuurija. Peale eesti ja vene keele valdab Kõlvart vabalt ka inglise keelt. Ta on õigeusklik.

Tema huvideks on rahvusvähemuste õigused, kultuuriajalugu, retoorika, sport ja psühholoogia.

Mihhailil on tütar (sündinud 2012). Lapse ema on Jaana Kalinistova.

Mihhail Kõlvart abiellus 2022. aasta märtsis Anastassia Kovalenkoga.

## Viited

## Välislingid
* Mihhail Kõlvart Facebookis
* 
* Kõlvart: lasteaia- ja huvikooliõpetajad saavad palgatõusu Tallinn, 8.05.2013
* Tallinnas saavad palgatõusu ka vanemõpetajad ja õpetaja-metoodikud E24, 19.02.2013
* Linn tõstab Tallinna Filharmoonia orkestrantide palka Postimees, 20.02.2013
* Linn tõstab tubli töö eest muuseumitöötajate palka Pealinn, 25.02.2013
* Kõlvart: enamik Tallinna kooliõpetajaid saab palgatõusu märtsis Delfi, 6.03.2013
* Tallinna õpetajatele tehakse palgatõusu väljamakseid tänasest Postimees, 6.03.2013
* Linn tõstab oma kõikide kooliõpetajate palka Pealinn, 25.03.2013
* Tallinna lasteaedade tulevik: 24 renoveeritakse täielikult, kasutusele võetakse moodulmajad Postimees, 4.04.2013
* Kõlvart: süüdistuste asemel tõstku minister õpetajate palku E24, 5.07.2013
* Mihhail Kõlvart: Patriotismi monopol Delfi, 6.02.2013
* Mihhail Kõlvart: õpetajate palgaraha rändab ühest taskust teise Delfi, 31.01.2013
* Kõlvart: enamik Tallinna kooliõpetajaid saab palgatõusu märtsis Delfi, 6.03.2013
* Kõlvart: iga normaalne venekeelne inimene soovib õppida eesti keelt Delfi, 7.03.2013
* Kõlvarti õpilased tõid võitluskunsti olümpiaadilt mitu kuldmedalit Delfi, 18.04.2013
* Eesti sportlased tõid Taekwon-do Euroopa Meistrivõistlustelt kuus medalit Delfi, 30.05.2013
* Mihhail Kõlvart: valitsusel pole eesti keelt valdavaid haritud vene noori vaja Delfi, 11.07.2013
* Mihhail Kõlvart: Haridus- ja teadusministeerium peaks vabandust paluma Delfi, 11.07.2013
* Kõlvart: toetan vene õpilaste ideed Postimees, 1.09.2011
* Kõlvart: ma pole teinud midagi Eesti riigi vastast Postimees, 12.04.2012
* Kõlvarti esindaja kohtus: kapol pole pädevust toppida oma nina päevapoliitikasse Postimees, 25.10.2012
* Kõlvart raadiole: Eestis tegutseb poliitiline politsei Postimees, 6.03.2013
* Tallinna õpetajatele tehakse palgatõusu väljamakseid tänasest Postimees, 6.03.2013
* Kõlvart: kvaliteetse põhihariduse tagamiseks on Tallinnas piisavalt õppekohti Postimees, 13.06.2013
* Kohus: Krištafovitš peab Kõlvarti kohta levitatud laimu ümber lükkama Postimees, 9.07.2013
* Kõlvart: Tallinn pakub lasteaiakohti nii nagu seaduses kirjas Postimees, 11.07.2013
* Kõlvart: valitsusel pole eesti keelt valdavaid haritud vene noori vaja Postimees, 11.07.2013
* Tallinna abilinnapea Kõlvarti õpilane tuli taekwondo MMil medalile Postimees, 22.07.2013
* Kõlvart: Me ei taha piirata laste valikuvabadust! Pealinn, 23.10.2011
* Kõlvart lükkab ümber Randpere sõnad, et Tallinnas saaks kohe õpetajate palku tõsta Delfi, 27.10.2011
* Mihhail Kõlvart: Randperel pole Tallinna õpetajate palkade osas õigus EPL, 27.10.2011
* Mihhail Kõlvart: soov õppida oma emakeeles pole võitlus eesti keele vastu Postimees, 29.03.2012
* Galerii: Tallinnas mälestati Estonia katastroofis hukkunuid Õhtuleht, 28.09.2011
* "Vabariigi kodanikud" Teema: Vene gümnaasiumide üleminek eestikeelsele õppele ETV, 20.09.2011
* Mihhail Kõlvart: Keeleoskus — truuduse mõõdupuu Delfi, 15.09.2011
* Kõlvart: õpetajate palgad on riigi kätes Tallinn.ee, 06.09.2011
* Kõlvart: Aaviksoo ideel pole seaduslikku alust Postimees, 06.09.2011
* Erki Nool ja Mihhail Kõlvart Raadio Kuku telesaates "Vastasseis" 02.09.2011
* Kõlvart toetab venekeelse gümnaasiumihariduse säilimist ERR Uudised, 01.09.2011
* Kõlvart: viie aastaga on Tallinnas juurde loodud 3500 uut lasteaiakohta Delfi, 22. august 2011
* Mihhail Kõlvart: kõige kõvem mees on Kalevipoeg Delfi, 21. august 2011
* Mihhail Kõlvart: vanemad ei pea lasteaedadele WC-paberit ja voodipesu ostma Delfi, 19. august 2011
* Mihhail Kõlvart: lapsevanemad ei saanud uuest süsteemist aru Eesti Päevaleht, 11. mai 2011
* Sulev Vedler: Verine lugu Tallinna abilinnapea Mihhail Kõlvarti minevikust Eesti Ekspress, 14. aprill 2011 00:06
* Mihhail Kõlvart käis valimas koos isaga Delfi, 15. oktoober 2017
* Ülivõimsa tulemuse teinud Mihhail Kõlvart: suurem osa eestlaste ja venelaste muresid on ühised Delfi, 16. oktoober 2017
* "SÜVALINN I MÜSTILINE MEER HALLIS PINTSAKUS: KÕLVARTI TAGATUBA, AVALIKKUSE EEST VARJATUD PALE JA SUUR PLAAN TALLINNAGA" Eesti Ekspress, 30. märts 2022
* Kõlvart: ma ei saa aru, millest selline tragöödia, kui mitte hüsteeria ERR, 06. juuli 2023